A4-0413/98

Ψήφισμα σχετικά με την ανακοίνωση της Επιτροπής προς το Συμβούλιο και το Ευρωπαϊκό Κοινοβούλιο «Για ένα Διευρωπαϊκό Δίκτυο Προσδιορισμού Στίγματος και Πλοήγησης: συμπεριλαμβανομένης μιας Ευρωπαϊκής Στρατηγικής για Παγκόσμια Δορυφορικά Συστήματα Πλοήγησης (GNSS)" (COM(98)0029 - C4-0188/98)

Το Ευρωπαϊκό Κοινοβούλιο,

- έχοντας υπόψη την ανακοίνωση της Επιτροπής (COM(98)0029 - C4-0188/98),

- έχοντας υπόψη το ψήφισμα του Συμβουλίου της 19ης Δεκεμβρίου 1994 σχετικά με την ευρωπαϊκή συμμετοχή στην ανάπτυξη παγκοσμίου δορυφορικού συστήματος πλοήγησης ((ΕΕ C 379 της 31.12.1994, σελ. 2))

- έχοντας υπόψη τα ψηφίσματά του της 19ης Ιανουαρίου 1995 σχετικά με την ευρωπαϊκή συμμετοχή στην ανάπτυξη παγκοσμίου δορυφορικού συστήματος πλοήγησης ((ΕΕ C 43 της 20.2.1995, σελ. 71)) και της 3ης Απριλίου 1998 σχετικά με την ευρωπαϊκή συμβολή στην ανάπτυξη του παγκοσμίου δορυφορικού συστήματος πλοήγησης ((ΕΕ C 138 της 4.5.1998, σελ. 218)),

- σημειώνοντας τα συμπεράσματα του Συμβουλίου σχετικά με μία Ευρωπαϊκή Στρατηγική για Παγκόσμια Δορυφορικά Συστήματα Πλοήγησης (GNSS) ((ΕΕ C 379 της 31.12.1994, σελ. 2)),

- έχοντας υπόψη την έκθεση της Επιτροπή Μεταφορών και Τουρισμού και τις γνωμοδοτήσεις της Επιτροπής Προϋπολογισμών, της Επιτροπής Έρευνας, Τεχνολογικής Ανάπτυξης και Ενέργειας καθώς και της Επιτροπής Εξωτερικών Οικονομικών Σχέσεων (A4-0413/98),

Α. λαμβάνοντας υπόψη ότι τις τελευταίες δεκαετίες έχει σημειωθεί σημαντική πρόοδος όσον αφορά την εκτόξευση και χρήση δορυφόρων σε γεωστατική και γεωσύγχρονη τροχιά για ποικίλες επίγειες εφαρμογές, κυρίως στους τομείς των τηλεπικοινωνιών και της μεταβιβάσεως στοιχείων,

Β. λαμβάνοντας υπόψη ότι οι ίδιες τεχνολογίες μπορούν να χρησιμοποιούνται διαρκώς περισσότερο για να γνωρίζει κανείς επακριβώς τη γεωγραφική θέση οιουδήποτε μεταφορικού μέσου ασχέτως χρόνου ή τόπου,

Γ. έχοντας κατά νου ότι το συγκεκριμένο πεδίο αναμένεται ότι θα επεκταθεί περαιτέρω καθώς οι βελτιωμένες τεχνολογίες επιτρέπουν μεγαλύτερη ακρίβεια στον προσδιορισμό του στίγματος και περισσότερο αποτελεσματική ως προς το κόστος χρήση των εν λόγω δυνατοτήτων, προς βελτίωση της αποτελεσματικότητας και της ασφάλειας των κατά ξηρά, θάλασσα και αέρα μεταφορών χάρις στην ορθότερη διαχείριση,

Δ. λαμβάνοντας υπόψη ότι, σε ορισμένες εφαρμογές, τα δορυφορικά συστήματα πλοήγησης μπορούν να συμβάλουν σημαντικά στην επίτευξη του κοινοτικού στόχου για μια περιβαλλοντικώς και οικονομικώς αειφόρο πολιτική μεταφορών,

Ε. επαναλαμβάνοντας τη θέση του ότι περαιτέρω ανάπτυξη στο πεδίο πρέπει να πραγματοποιηθεί επί τη βάσει διεθνούς συνεργασίας και από κοινού ενεργειών, αλλά και ότι η Ευρώπη πρέπει να προχωρήσει μόνη της εάν δεν είναι δυνατόν να πραγματοποιηθούν ορισμένες προϋποθέσεις, κατά κύριον λόγο η διαθεσιμότητα και αξιοπιστία των συστημάτων καθώς και η πρόσβαση και συμμετοχή της ευρωπαϊκής βιομηχανίας επί ίσοις όροις,

ΣΤ. εμμένοντας ότι η Ευρωπαϊκή Ένωση δεν πρέπει να μείνει πίσω στην ανάπτυξη των τεχνολογικών δυνατοτήτων και τη διαχείριση των σχετικών τεχνολογιών, στοιχεία που είναι ουσιαστικής σημασίας για την αύξηση της οικονομίας της και ότι η ανάγκη ελέγχου ενός συστήματος GNSS είναι στρατηγικής σημασίας,

Ζ. επαναλαμβάνοντας την άποψή του ότι μία συμμετοχή της Ευρωπαϊκής Ενώσεως στο GNSS είναι αναγκαία για λόγους διεθνούς ανταγωνισμού, δημιουργίας νέων θέσεων εργασίας και για να μπορέσουν να αποκλεισθούν οι αστάθμιτοι παράγοντες όσον αφορά το διαθέσιμο και την ποιότητα του δορυφορικού σήματος,

Η. υπογραμμίζοντας ότι χάρις σε μία συμμετοχή της Ευρωπαϊκής Ενώσεως στην πρώτη σειρά κατά την ανάπτυξη του GNSS εντός μιας αγοράς στην οποία την κυρίαρχη θέση κατέχουν οι ΗΠΑ προστατεύονται τα ευρωπαϊκά συμφέροντα,

Θ. έχοντας υπόψη το νέο πρόγραμμα EATCHIP, το οποίο αναπτύσσει το Eurocontrol και το οποίο στο εγγύς μέλλον θα αυξήσει την αποτελεσματικότητα και θα μειώσει το κόστος της διαχειρίσεως της εναερίου κυκλοφορίας, και το ότι η ΕΕ συμμετέχει πλήρως στην εν λόγω προσπάθεια,

1. χαιρετίζει το προτεινόμενο σχέδιο δράσεως της Επιτροπής, το οποίο αποτελεί συγκεκριμένο βήμα προς την ανάπτυξη ενός μη στρατιωτικού συστήματος για περισσότερα του ενός μέσα, πλήρως ενσωματωμένου στα διευρωπαϊκά δίκτυα μεταφορών και τηλεπικοινωνιών[semigr ]

2. χαιρετίζει το ότι η απαιτούμενη έρευνα περιλαμβάνεται ήδη στο τέταρτο κοινοτικό πρόγραμμα πλαίσιο και συνεχίζει να αποτελεί τμήμα του πέμπτου προγράμματος για την έρευνα και ανάπτυξη[semigr ]

3. χαιρετίζει τα συμπεράσματα του Συμβουλίου, τα οποία καλούν την Επιτροπή να προχωρήσει στη διαμόρφωση στρατηγικής για GNSS την οποία και να παρουσιάσει στις αρχές του 1999[semigr ]

4. ζητεί από την Επιτροπή να ενημερώνει τακτικά όχι μονο το Συμβούλιο, όπως προβλέπεται (COM(98)0029) επί του παρόντος, αλλά και το Ευρωπαϊκό Κοινοβούλιο για τα αποτελέσματα των διμερών συζητήσεων στο ανώτερο δυνατό επίπεδο[semigr ]

5. επισημαίνει ωστόσο ότι η σχετική έρευνα και ανάπτυξη είναι τόση πολλή ώστε το φάσμα των ερευνητικών μέσων που πρέπει να τεθούν στη διάθεσή της πρέπει να είναι ευρύτερο, τόσο μέσω των πανεπιστημίων όσο και μέσω της βιομηχανίας[semigr ]

6. επιμένει στην ανάγκη προώθησης της έρευνας βάσεως και των τεχνολογικών επιδείξεων που είναι αναγκαίες για την ανάπτυξη των καταλλήλων δορυφόρων, των επιγείων εγκαταστάσεων και του εξοπλισμού που εγκαθίσταται στα διάφορα μετακινούμενα μέσα που θα εξασφαλίσουν μεγαλύτερη ασφάλεια και καλύτερη διακίνηση κατ' αρχάς της εναερίου κυκλοφορίας αλλά ομοίως και της θαλάσσιας και της επίγειας κυκλοφορίας και που θα καταστήσουν δυνατή τη χρήση του GNSS από άλλες ενδιαφερόμενες εφαρμογές υφιστάμενες ή μελλοντικές (οδική ασφάλεια, εφαρμογές τηλεματικής, γεωδαισία, διάσωση, επιτήρηση, διαχείριση στόλου κ.λπ.)[semigr ]

7. τονίζει πόσο αναγκαία είναι η συμμετοχή όλων των ενδιαφερομένων μερών ευθύς εξ αρχής και στο πλαίσιο της στενής συνεργασίας με τους οργανισμούς και τα ιδρύματα που έχουν να επιδείξουν ενεργητικό στον τομέα της τεχνολογίας των δορυφόρων καθώς και με τα ερευνητικά ιδρύματα στα κράτη μέλη[semigr ]

8. καλεί τα κράτη μέλη της Ένωσης να συγκαλέσουν ένα ευρωπαϊκό συμβούλιο του διαστήματος επί επιπέδου Αρχηγών Κρατών και Κυβερνήσεων ώστε να λάβουν σαφή θέση επί των στρατηγικών, τεχνικών και δημοσιονομικών προσανατολισμών καθώς και επί του χρονοδιαγράμματος του GNSS2 μετά από διαπραγματεύσεις με τις Ηνωμένες Πολιτείες και τη Ρωσία[semigr ] στο συμβούλιο αυτό θα πρέπει να εξετασθεί η σκοπιμότητα σύγκλησης μιας παγκόσμιας διάσκεψης επί του θέματος[semigr ]

9. υπογραμμίζει ότι με τη βοήθεια της πλοηγήσεως μέσω δορυφόρου μπορεί να επιτευχθεί ένα αποτελεσματικό, ασφαλές, και φιλικότερο προς το περιβάλλον συνολικό σύστημα κυκλοφορίας[semigr ]

10. υπογραμμίζει ότι με το GNSS ανοίγει μία δυνάμει μεγάλη αγορά, δεδομένων των πλέον διαφορετικών τομέων εφαρμογών, όπως επί παραδείγματι στην κυκλοφορία, την αλιεία, τον αγροτικό τομέα και τον ελεύθερο χρόνο[semigr ]

11. υπογραμμίζει ότι μέσω της συμμετοχής των Ευρωπαίων στην ανάπτυξη του GNSS και των εφαρμογών και υπηρεσιών που απορρέουν από αυτό θα μπορούσε να επιτευχθεί η δημιουργία πολλών θέσεων εργασίας[semigr ]

12. επισημαίνει ότι αυτή η στενή συνεργασία πρέπει όχι απλώς να αφορά την ίση συμμετοχή στην προώθηση μιας ευρωπαϊκής συμβολής στο GNSS αλλά επίσης μία ίση πρόσβαση σε όλες τις βασικές τεχνολογίες που απορρέουν από τέτοια κοινοπραξία[semigr ]

13. υπογραμμίζει ότι μία συμμετοχή στην ανάπτυξη του GNSS συμβάλλει στην επίτευξη μιας γενικής κουλτούρας όσον αφορά τις τεχνολογίες εφαρμογών διαστήματος[semigr ]

14. ζητεί να προσδιοριστεί επακριβώς ο χώρος των εγκαταστάσεων (κέντρα ελέγχου, σταθμοί επιτήρησης και σταθμοί σύνδεσης) , ώστε να καταστεί δυνατή η αναγκαία σύνδεση με τις εγκαταστάσεις των αεροδρομίων, τα δίκτυα επικοινωνίας που προορίζονται για τις θαλάσσιες και επίγειες μεταφορές (τόσο σιδηροδρομικές όσο και οδικές) καθώς και τον λοιπό εξοπλισμό για τις υφιστάμενες ή μελλοντικές εφαρμογές του GNSS[semigr ]

15. ζητεί από την Επιτροπή να διεξαγάγει εντατικές διαπραγματεύσεις με τους δυνητικούς διεθνείς εταίρους με στόχο την κοινή δημιουργία ενός διευρωπαϊκού δικτύου προσδιορισμού στίγματος και πλοήγησης[semigr ]

16. καλεί την Επιτροπή να προκρίνει το ταχύτερο δυνατόν, και πάντως πριν από τις αρχές του 1999, μία από τις τρεις επιλογές που αναφέρονται στην ανακοίνωσή της όσον αφορά τη δημιουργία ενός διευρωπαϊκού δικτύου προσδιορισμού σήματος και πλοήγησης και να παρουσιάσει μια συνεκτική στρατηγική που να περιλαμβάνει τον ορισμό και τους στόχους του GNSS 2 με όλες τις δυνατές παροχές υπηρεσιών και με μία σαφή δημοσιονομική προοπτική που να περιλαμβάνει τόσο το κόστος για την εγκατάσταση του δορυφορικού συστήματος όσο και το σύστημα των τελών[semigr ]

17. ενθαρρύνει την Επιτροπή να υποστηρίξει την ευρωπαϊκή βιομηχανία στη συνεργασία της με τη Ρωσία ώστε να χρησιμοποιηθούν τα σήματα GLONASS στην EGNOS, και στις προσπάθειές της για διεθνή προώθηση των υπηρεσιών EGNOS ώστε να καλύπτονται οι γειτονικές χώρες όπως οι χώρες της Κεντρικής και Ανατολικής Ευρώπης και οι τρίτες μεσογειακές χώρες[semigr ]

18. τάσσεται υπέρ των ενεργειών που ανέλαβε το Συμβούλιο Ευρωπαϊκής Υπηρεσίας Διαστήματος (23-24 Ιουνίου) για μια μελέτη GNSS στο πλαίσιο του νέου προγράμματος εργασίας της Ευρωπαϊκής Υπηρεσίας Διαστήματος και της συνέχισης της πρωτοκαθεδρίας της Ευρωπαϊκής Υπηρεσίας Διαστήματος στη διαχείριση της ευρωπαϊκής προσπάθειας GNSS.

19. ζητεί από την Επιτροπή να αναλάβει την πρωτοκαθεδρία στα διεθνή βήματα ως ευρωπαίος διαπραγματευτής για τις θέσεις σε τροχιά των δορυφόρων και την κατανομή συχνοτήτων στις υπηρεσίες πλοήγησης μέσω δορυφόρου[semigr ]

20. ζητεί από την Επιτροπή να αξιολογήσει την ανάγκη ενός φορέα σε ευρωπαϊκό επίπεδο (Ευρωπαϊκή Υπηρεσία Πλοήγησης) προκειμένου να πιστοποιεί τις υπηρεσίες EGNOS, σε εσωτερικό επίπεδο με τα κράτη μέλη και σε διεθνές επίπεδο με όλους τους εταίρους προκειμένου να εναρμονισθούν οι κανόνες διαλειτουργικότητας και οι κανονισμοί χρήσης σε ένα πολυσχιδές περιβάλλον.

21. υποστηρίζει την αντίληψη μιας δεύτερης γενεάς GNSS που θα βελτιώσει περαιτέρω και σημαντικά την ασφάλεια της κυκλοφορίας σε σχέση με συστήματα όπως το GPS και το GLONASS. Το νέο σύστημα GNSS θα έπρεπε να περιλαμβάνει νέα τεχνολογία για λειτουργίες επικοινωνιών και διαχείρισης της κυκλοφορίας επιπλέον του προσδιορισμού στίγματος και της πλοήγησης.

22. καλεί επ' αυτού την Επιτροπή να διευρύνει τα έργα της για να εξετάσει περαιτέρω τις μελλοντικές δυνατότητες που προσφέρει η δεύτερη φάση του Global Navigation Satellite System (GNSS-2) καθώς επίσης και το συνεπαγόμενο κόστος και τα μέσα που υπάρχουν προς κατανομή κόστους στους χρήστες σύμφωνα με τα οφέλη που αντλούν[semigr ]

23. καλεί επιπλέον την Επιτροπή να ορίσει ένα κανονιστικό πλαίσιο για τις ευρωπαϊκές βιομηχανίες, το οποίο να τους παρέχει τη δυνατότητα να αναπτύξουν εφαρμογές για τις ευρωπαϊκές τεχνολογίες διαστήματος στην εναέρια, κατά ξηρά και κατά θάλασσα πλοήγηση καθώς και στις τηλεπικοινωνίες, την προστασία του περιβάλλοντος, τον αγροτικό τομέα, την αλιεία, τον εξορυκτικό τομέα, τη γεωδαισία και άλλα πεδία χρήσεως και να χρησιμοποιήσει τη δημιουργία μιας διεθνούς αγοράς για εφαρμογές του είδους[semigr ]

24. παροτρύνει την Επιτροπή και τα κράτη μέλη της Ευρωπαϊκής Ενώσεως να ικανοποιήσουν τη ζήτηση συχνοτήτων για το GNSS[semigr ]

25. υπογραμμίζει ότι το μεγαλύτερο μέρος του κόστους για την ανάπτυξη του GNSS πρέπει να τύχει στο μέτρο του δυνατού χρηματοδοτήσεως από τον ιδιωτικό τομέα - σε τελική ανάλυση μέσω των συνεισφορών των χρηστών και μέσω προτύπων εταιρικής σχέσεως ανάμεσα στον ιδιωτικό και τον δημόσιο τομέα[semigr ]

26. υπογραμμίζει ότι πρέπει να εξευρεθεί τάξη μεγέθους τελών ώστε να εξυπηρετούνται οι επιδιωκόμενες χρήσεις για όλες τις ομάδες χρηστών[semigr ]

27. χαιρετίζει την πρόταση ότι η συνεργασία στο διεθνές επίπεδο πρέπει να βασίζεται σε καθορισμένες προϋποθέσεις και παροτρύνει την Επιτροπή να εξασφαλίσει την προστασία των συμφερόντων της ΕΕ στο εν λόγω πεδίο[semigr ]

28. διατυπώνει εκ νέου την πρότασή του για την ίδρυση ενός Ευρωπαϊκού Συμβουλίου Διαστήματος, το οποίο θα συγκροτηθεί από την Επιτροπή με τη συμμετοχή των ενδιαφερομένων μερών και των σχετικών οργανώσεων σε επίπεδο κρατών και σε διεθνές επίπεδο, το οποίο θα εξασφαλίζει διατομεακή εφαρμογή, ανταλλαγή πληροφοριών, συντονισμό των δράσεων και συνεκτικότητα στα διαστημικά έργα της Ευρωπαϊκής Ενώσεως[semigr ]

29. καλεί την Επιτροπή να ενθαρρύνει την περαιτέρω ανάπτυξη και διάρθρωση του ευρωπαϊκού τομέα του διαστήματος καθώς επίσης και την προώθηση των βιομηχανικών εφαρμογών των πλέον προσφάτων τεχνολογικών επιτευγμάτων στο συγκεκριμένο επιστημονικό πεδίο, όπως είναι η τεχνολογία υπερηχητικής προώσεως και οι αναχρησιμοποιήσιμες μηχανές διαστήματος[semigr ]

30. είναι της άποψης ότι τα ενθαρρυντικά μέτρα θα πρέπει να απευθύνονται στις βιομηχανικές κοινοπραξίες συμπεριλαμβανομένων και των ΜΜΕ-ΜΜΒ, ώστε να εξασφαλιστεί η δημιουργία αποτελεσματικών συστημάτων εγκατεστημένων στα μετακινούμενα μέσα που θα χρησιμοποιούν όλες τις δυνατότητες του γενικού ευρωπαϊκού συστήματος πλοήγησης, ιδιαίτερα για τις αεροπορικές μεταφορές, με τη βελτίωση εκ μέρους του GNSS των δυνατοτήτων του εναερίου χώρου και τη μείωση των καθυστερήσεων καθώς και για τις θαλάσσιες και επίγειες μεταφορές και τις λοιπές υφισταμένες ή μελλοντικές εφαρμογές, συμβάλλοντας στη βελτίωση της ασφάλειάς τους[semigr ]

31. ζητεί από την Επιτροπή να ενημερώσει το Ευρωπαϊκό Κοινοβούλιο για τις αποφάσεις της[semigr ]

32. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο και την Ευρωπαϊκή Υπηρεσία Διαστήματος (ESA).